12. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ. 421/511/11 της 3/28 Απρ. 1971 (ΦΕΚ  Β’ 312) Περί κανονισμού υποτροφιών εσωτερικού Ε.Ε.Α.Ε. Έχοντες υπ’ όψει: α)Τας διατάξεις του άρθρ. 20 του Ν.Δ. 3891/ 1958. β)Τας διατάξεις του Α.Ν. 451/68, αποφασίζομεν: 1.Χορήγησις υποτροφιών: α)Δι’ αποφάσεων του Πρωθυπουργού, εκδιδομένων μετά προτάσιν του Σ.Δ. της Ε.Ε.Α.Ε., χορηγούται εις πτυχιούχους ή τελειοφοίτους επί πτυχίω φοιτητάς Ανωτάτων Εκπαιδευτικών Ιδρυμάτων της ημεδαπής ή ομοταγών Εκπαιδευτικών Ιδρυμάτων της αλλοδαπής υποτροφίαι, προς επιμόρφωσιν και ειδίκευσιν εις το Κέντρον Πυρηνικών Ερευνών "ΔΗΜΟΚΡΙΤΟΣ" ("Δ"). β)Δια των ως άνω αποφάσεων καθορίζεται ο χρόνος διαρκείας των υποτροφιών και η καταβλητέα εις τους υποτρόφους μηνιαία οικονομική ενίσχυσις. 2.Σκοπός: Η υπό του "Δ" παρεχόμενη επιμόρφωσις αποσκοπεί εις την δημιουργίαν ειδικευμένων επιστημόνων ικανών να εφαρμόσουν τας συγχρόνους μεθόδους επιστημονικής ερεύνης και τεχνικής, εις τους τομείς των πυρηνικών επιστημών και εις την προώθησιν των βουλομένων προς κτήσιν διδακτορικού διπλώματος. Εις την τελευταίαν ταύτην περίπτωσιν εκπονείται υπό του επιμορφουμένου επί τη βάσει ερευνητικής εργασίας, διατριβή επί διδακτορία υποβλητέα εις Ανώτατον Εκπαιδευτικόν Ίδρυμα. 3.Αριθμός και διάρκεια υποτροφιών: "α) Ο αριθμός των υποτρόφων ορίζεται κατ’ έτος δι’ αποφάσεως του αρμοδίου Υπουργού, βάσει των εις τον προϋπολογισμόν των εξόδων της ΕΕΑΕ αναγεγραμμένων, προς τον σκοπόν τούτον, πιστώσεων. Εις τελειοφοίτους επί πτυχίω σπουδαστάς δύνανται να χορηγούνται υποτροφίαι, εις ποσοστόν 20% επί του συνόλου των κατ’ έτος χορηγουμένων υποτροφιών, υπό την προϋπόθεσιν ότι ούτοι θα περατώσουν τας πτυχιακάς των εξετάσεις εντός 2, το πολύ, προσεχών εξεταστικών περιόδων, από της χορηγήσεως της υποτροφίας". Το εδάφ. α’ ετροποποιήθη ως άνω δια της παρ. 1 της υπ’ αριθ. 423/5/52 της 22 Ιουλ. /2 Αυγ. 1975 (ΦΕΚ Β’ 804) αποφ. Υπουργ. Πολιτισμού και Επιστημών. β)Κατ’ εξαίρεσιν και μέχρι ποσοστού 15% του όλου αριθμού των υποτρόφων, δύνανται να χορηγώνται υποτροφίαι και εις επιστήμονας ξένης υπηκοότητος, πτυχιούχους των ιδίων ως άνω Ανωτάτων Εκπαιδευτικών Ιδρυμάτων. γ)Η διάρκεια της υποτροφίας ορίζεται εις 12 μήνας δυναμένη να ανανεωθή αποφάσει του Πρωθυπουργού, κατόπιν προτάσεως του Σ.Δ. της Ε.Ε.Α.Ε., ιδία εις περιπτώσεις καθ’ ας ο υπότροφος ήθελεν κριθή ικανός, δι’εκπόνησιν ερευνητικής εργασίας. Εν πάση περιπτώσει, η διάρκεια υποτροφίας δεν δύναται να υπερβή το χρονικόν διάστημα των 48 μηνών συνολικώς. δ)Αι υποτροφίαι διακόπτονται λόγω μη ικανοποιητικής επιδόσεως ή ήθους του υποτρόφου, κατόπιν προτάσεως του Σ.Δ. της Ε.Ε.Α.Ε. δι’ αποφάσεως του Πρωθυπουργού. 4.Προγράμματα επιμορφώσεως: Τα προγράμματα θεωρητικών διδασκαλιών και πρακτικών ασκήσεων, η κατανομή των υποτρόφων εις τας ερευνητικάς ομάδας των επιστημονικών κλιμακίων, ως και αι λοιπαί λεπτομέρειαι εκπαιδεύσεως τούτων, καθορίζονται εκάστοτε, δι’ αποφάσεων του Σ.Δ. της Ε.Ε.Α.Ε. 5.Υποχρεώσεις υποτρόφων: α)Οι υπότροφοι επί πλέον των θεωρητικών διδασκαλιών και πρακτικών ασκήσεων εις ας λαμβάνουν μέρος υποχρεωτικώς συμμετέχουν εις ερευνητικάς και λειτουργικάς ομάδας των επιστημονικών κλιμακίων του "Δ". Εις τας ομάδας ταύτας κατανέμονται κατά τας κλίσεις και τα ενδιαφέροντά των προς εξοικείωσιν αυτών, εις τας συγχρόνους μεθόδους αναπτύξεως επιστημονικής ερεύνης. β)Οι υπότροφοι υποχρεούνται να ακολουθούν το ισχύον δια τον "Δ" ωράριον εργασίας. γ)Οι εκ των υποτρόφων βουλόμενοι να λάβουν διδακτορικόν δίπλωμα εκπονούν εν "Δ" ερευνητικήν εργασίαν, ήτις ανατίθεται αυτοίς μετά εξάμηνον τουλάχιστον ευδόκιμον παρακολούθησιν των θεωρητικών διδασκαλιών και ασκήσεων και δύναται να διαρκέση μέχρι 36 μηνών. Το θέμα της διατριβής επί διδακτορία καθορίζεται υπό της οικείας Σχολής του Ανωτάτου Εκπαιδευτικού Ιδρύματος κατόπιν εισηγήσεως του αναλαβόντος την εποπτείαν Καθηγητού, συνεννοουμένου προς τούτο μετά της Διοικήσεως του "Δ". δ)Οι ερευνητικώς εργαζόμενοι, δια την συγγραφήν διατριβής επί διδακτορία παρακολουθούνται και κατευθύνονται, κατά την διάρκειαν ταύτης υπό του εποπτεύοντος καθηγητού συνεργαζομένου προς τούτο μετά των ειδικών επιστημόνων του "Δ". ε)Η συγγραφείσα ως ανωτέρω διατριβή επί διδακτορία υποβάλλεται εις την οικείαν Σχολήν προς έγκρισιν, κατά τα σχετικώς παρ’ αυτή κρατούντα. (Αντί της σελ. 832, 07(β) Σελ. 832,07(γ) Τεύχος 659-Σελ. 113 742 Επιτροπή Ατομικής Ενέργειας 31.Ι.ν.12 6.Πιστοποιητικόν ειδικότητος: α)Εις τους επιτυχώς περατώσαντας την επιμόρφωσιν ειδικεύσεως, πτυχιούχους υποτρόφους, χορηγείται πιστοποιητικόν ειδικότητος. β)Το αυτό πιστοποιητικόν ειδικότητος δύναται  να χορηγηθή, κατόπιν επιτυχούς σχετικής δοκιμασίας και εις τους πτυχιούχους υποτρόφους  τους   διακόψαντας,   την   προς    συγγραφήν   διατριβής, επί διδακτορία ερευνητικήν των εργασίαν. 7.Οικονομική ενίσχυσις υποτρόφων: α)Από την ημερομηνία που χορηγείται η υποτροφία μέχρι τη συμπλήρωση έτους δραχ. 6.000. β)Από τη συμπλήρωση υποτροφίας ενός έτους και άνω δραχ. 7.500. Τα ποσά της υποτροφίας, αυξηθέντα αλλεπαλλήλως, καθωρίσθησαν ως άνω από 1 Μαΐου 1977 δια της υπ’ αριθ. 420/300/79 της 26/29 Απρ. 1977 (ΦΕΚ Β’ 417) αποφ. Υπ.Πολιτισμού. Τα εδάφ. α΄ και β΄ τροποποιηθέντα δια της υπ’ αριθ. 420/511/51 της 22/23 Απρ. 1975 (ΦΕΚ Β’ 430) αποφ. Υπ. Πολιτ. και Επιστημών και δια της παρ. 2 της υπ’ αριθ. 423/5/52 της 22 Ιουλ. /2 Αυγ. 1975 (ΦΕΚ Β’ 804) ομοίως ετροποποιήθησαν εκ νέου ως άνω δια της υπ’ αριθ. 423/5/61 της 15/30 Ιαν.  1976 (ΦΕΚ Β’ 113) ομοίας. 8.Διαδικασία επιλογής υποτρόφων: α)Ο "Δ" καλεί τους επιθυμούντας και πληρούντας τας προϋποθέσεις της παρ. 4 του άρθρ. 2 του Γενικού Κανονισμού Καταστάσεως Προσωπικού της Ε.Ε.Α.Ε., όπως υποβάλλουν τα σχετικά δικαιολογητικά ως και παν έτερον στοιχείον, εξ ου θα ηδύνατο να σχηματισθή γνώμη περί του υποψηφίου. β)Τα αρμοδίως εξουσιοδοτημένα όργανα του "Δ", δέον να καλούν αυτοπροσώπως τους υποψηφίους δια συνέντευξιν προς απόκτησιν ακριβέστερας γνώμης, περί της επιστημονικής των καταρτίσεως και του ήθους αυτών. γ)Επί τη βάσει της κρίσεως και αξιολογήσεως απάντων των ως άνω στοιχείων ο "Δ" εισηγείται δια την έκδοσιν των σχετικών αποφάσεων. "9α)Οι υπότροφοι οι έχοντες συμπληρώσει υποτροφίαν από ενός μηνός έως 2 ετών εν τω ΚΠΕ/Δ δικαιούνται ετησίας κανονικής αδείας εκ 12 εργασίμων ημερών, οι δε έχοντες συμπληρώσει υποτροφίαν άνω των 2 ετών, εκ 18 εργασίμων ημερών. Σελ. 832,08(γ) Τεύχος 659-Σελ. 114 9β)Ως δικαιολογητικών δια την απουσίαν υποτρόφου τινός, λόγω ασθενείας γίνεται δεκτή η σχετική βεβαίωσις ιδιώτου ιατρού, θεωρουμένη υπό του ιατρού του ΚΠΕ/Δ". Η παρ. 9 προσετέθη δια της παρ. 3 της υπ’ αριθ. 423/5/52 της 22 Ιουλ./2 Αυγ. 1975 )(ΦΕΚ Β’ 804) αποφ. Υπουργ. Πολιτισμού και Επιστημών. 743 31.Ι.ν.12 Επιτροπή Ατομικής Ενέργειας 